CELEX: 62011CN0101
Language: el
Date: 2011-02-28 00:00:00
Title: Υπόθεση C-101/11 P: Αναίρεση που άσκησαν στις 28 Φεβρουαρίου 2011 οι Herbert Neuman και Andoni Galdeano del Sel κατά της αποφάσεως που εξέδωσε το Γενικό Δικαστήριο (έβδομο τμήμα) στις 16 Δεκεμβρίου 2010 στην υπόθεση T-513/09, José Manuel Baena Grupo, S.A κατά Γραφείου Εναρμόνισης στο πλαίσιο της Εσωτερικής Αγοράς (σήματα, σχέδια, υποδείγματα) (ΓΕΕΑ) και Herbert Neuman και Andoni Galdeano del Sel

30.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 130/13
            
         Αναίρεση που άσκησαν στις 28 Φεβρουαρίου 2011 οι Herbert Neuman και Andoni Galdeano del Sel κατά της αποφάσεως που εξέδωσε το Γενικό Δικαστήριο (έβδομο τμήμα) στις 16 Δεκεμβρίου 2010 στην υπόθεση T-513/09, José Manuel Baena Grupo, S.A κατά Γραφείου Εναρμόνισης στο πλαίσιο της Εσωτερικής Αγοράς (σήματα, σχέδια, υποδείγματα) (ΓΕΕΑ) και Herbert Neuman και Andoni Galdeano del Sel
   (Υπόθεση C-101/11 P)
   2011/C 130/24
   Γλώσσα διαδικασίας: η ισπανική
   
      Διάδικοι
   
   
      Αναιρεσείοντες: Herbert Neuman και Andoni Galdeano del Sel (εκπρόσωπος: S. Míguez Pereira, δικηγόρος)
   
      Αντίδικος κατ’ αναίρεση: José Manuel Baena Grupo, S.A.και Γραφείο Εναρμόνισης στο πλαίσιο της Εσωτερικής Αγοράς (σήματα, σχέδια, υποδείγματα)
   
      Αιτήματα των αναιρεσειόντων
   
   Οι αναιρεσείοντες ζητούν από το Δικαστήριο:
   
               —
            
            
               να κρίνει παραδεκτή και βάσιμη την παρούσα αίτηση αναιρέσεως,
            
         
               —
            
            
               να αναιρέσει ολικώς την απόφαση που εξέδωσε το Γενικό Δικαστήριο (έβδομο τμήμα) στις 16 Δεκεμβρίου 2010 στην υπόθεση T-513/09,
            
         
               —
            
            
               να κηρύξει άκυρο το υπ’ αριθ. 000 426 895-0002 κοινοτικό υπόδειγμα,
            
         
               —
            
            
               επικουρικώς, να αναπέμψει την υπόθεση στο Γενικό Δικαστήριο προκειμένου αυτό να εκδώσει νέα απόφαση λαμβάνοντας υπόψη την απόφαση του Δικαστηρίου,
            
         
               —
            
            
               να καταδικάσει την José Manuel Baena Grupo, S.A., δικαιούχο του βιομηχανικού σχεδίου του οποίου ζητείται η ακύρωση, στα δικαστικά έξοδα του πρώτου βαθμού και, σε περίπτωση που αυτή παρέμβει στην κατ’ αναίρεση δίκη, στα δικαστικά έξοδα και της αναιρετικής διαδικασίας.
            
         
      Λόγοι αναιρέσεως και κύρια επιχειρήματα
   
   
               α)
            
            
               Παράβαση του άρθρου 25, στοιχείο β', του κανονισμού 6/2002 (1) του Συμβουλίου για τα κοινοτικά σχέδια και υποδείγματα και άλλων σχετικών άρθρων
               Το Γενικό Δικαστήριο υπέπεσε σε πλάνη καθόσον διαπίστωσε ότι η συνολική εντύπωση που δημιουργεί στον ενημερωμένο καταναλωτή το επίμαχο σχέδιο διαφέρει από τη συνολική εντύπωση που προκαλεί στον εν λόγω καταναλωτή το προγενέστερο σχέδιο του οποίου έγινε επίκληση προς στήριξη της αιτήσεως ακυρότητας.
            
         
               β)
            
            
               Παράβαση του άρθρου 25, στοιχείο ε', του κανονισμού 6/2002 του Συμβουλίου για τα κοινοτικά σχέδια και υποδείγματα και άλλων σχετικών άρθρων
               Οι εκτιμήσεις στις οποίες προέβη το Γενικό Δικαστήριο σχετικά με το άρθρο 25, στοιχείο ε', του κανονισμού 6/2002 του Συμβουλίου είναι ελλιπείς και εσφαλμένες.
            
         
               γ)
            
            
               Το Γενικό Δικαστήριο υπέπεσε σε πλάνη που αφορά έλλειψη αιτιολογίας της αναιρεσιβαλλόμενης αποφάσεως
               Έλλειψη αιτιολογίας, υπέρβαση των ορίων εξουσίας του Γενικού Δικαστηρίου κατά την έκδοση της αναιρεσιβαλλόμενης αποφάσεως.
            
         
      (1)  Της 12ης Δεκεμβρίου 2001, για τα κοινοτικά σχέδια και υποδείγματα (ΕΕ 2002, L 3, σ. 1)